கேள்வி: பர்மா பசார் என்பது என்ன?
பதில்: பர்மா பசார் எனப்படுவது மியன்மார் இருந்து நாடு திரும்பிய மியன்மார் தமிழர் தமிழக அரசு சென்னை நகரத்தில், மெரினா கடற்கரை ஒட்டிய, பாரிமுனை பகுதியில் அமைத்துக் கொடுத்த ஒரு சந்தைத் தொகுதி ஆகும். இது பாரிமுனை எனும் பகுதியில், சென்னைக் கடற்கரை எதிரில் உள்ளது. 1969ம் ஆண்டு தமிழ் நாடு அரசு இந்த கடைத்தொகுதி அமைக்கப்பட்டது. சுமார் 200 கடைகளை ஒரு வரிசையில் கொண்டமைந்துள்ள இந்த கடைத்தொகுதி ஒரு கிலே மீட்டர் நீளமாக பகுதியில் அமைந்துள்ளது.
கேள்வி: பர்மா பசார் - வரலாறு பற்றி விளக்கவும்.
பதில்: பர்மா பஜாரானது 19ஆம் நூற்றாண்டின் இறுதியில் சென்னை சென்ட்ரல் ரயில் நிலையம் அருகில் இருக்கும் கந்தசாமிக் கோவிலைச் சுற்றி இருந்துள்ளது. ஆனால் அது பர்மாபசார் என அப்போது அழைக்கப்படவில்லை. குஜிலி பஜார் என்ற பெயரில் இருந்துள்ளது. காரணம் அங்கு குஜிலி இலக்கியம் விற்கப்பட்டதால் அப்பெயர் பெற்றிருக்கலாம் என கருதப்படுகிறது. ஆங்கிலேயர் ஆட்சிக்காலமான அப்போது அது ‘தீவ்ஸ் பஜார்’ என்றும் அழைக்கப்பட்டது. காரணம் அங்கு முடிச்சவிக்கிகள் (ஜேப்படி திருடர்கள்) அதிகமாக இருந்ததுதான். இந்த ‘தீவ்ஸ் பஜார்’ பற்றி 1913இல் வெளியான ’விஷ்ணு ஸ்தல மஞ்சரி' இதழில் “வேடிக்கை பார்ப்பதிலேயே மனம் செலுத்தாமல் அப்போதுக்கப்போது தங்களுடைய ஜேபியிலும் மடியிலும் வைத்திருக்கும் பணப் பைகளைக் கவனித்து வர வேண்டும். இவ்விடத்தில் முடிச்சவிழ்க்கும் பேர்வழிகள் அதிகம்'' என்று ''மயிலை கொ. பட்டாபிராம முதலியார்'' எழுதியுள்ளார். 1925ஆம் ஆண்டு வெளியான ‘பஞ்சாமிர்தம்’ இதழில் எழுத்தாளர் அ. மாதவையா இதைப்பற்றி விரிவாக எழுதியுள்ளார். 1960களில் பர்மாவிலிருந்து வந்த அகதிகளுக்கு அங்கு அரசாங்கம் இடம் ஒதுக்கியதால், அன்று முதல் அது பர்மா பஜார் என்று அழைக்கப்படுகிறது. இந்த பஜாரில் உள்ள வணிகர்களின் நலனுக்கான அமைப்பாக 1966 ஆம் ஆண்டு முதல் பர்மா தமிழர் மறுமலர்ச்சி சங்கம் இயங்கிவருகிறது.